અમદાવાદ કરાઇ કેનાલ પાસે શુક્રવાર સાંજે ત્રણ કિશોર કરાઇ કેનાલ પર સેલ્ફી લઇ રહ્યા હતા ત્યારે જ કિશોરોના પગ કેનાલમાં લપસી પડ્યા તે ડૂબી ગયા હતા. આ અંગે ફાયર બ્રિગેડને જાણ કરવામાં આવતા ફાયર બ્રિગેડ ઘટના સ્થળે દોડી આવી હતી અને ભારે જહેમત બાદ મોડી રાત્રે 2.30 વાગ્યાની આસપાસ બે કિશોરની લાશ મળી આવી હતી. ઘટનામાં હજી પણ એક કિશોર લાપતા છે. મૃતકોમાં રિતિક દરજી અને રિકિન દરજી જે નાના ચિલોડા અને હાંસોલના રહેવાસી હતા તેમની લાશ મળી આવી છે.